text: Købte JydskeVestkysten for deres egne penge
  16 december 2013 kl. 15.39
  Den Sydvestjyske Venstrepresse købte Berlingske Tidendes andel af JydskeVestktysten og Radio Skala FM for 35 mio. kr. på sommerens udsalg. Og de millioner kommer i realiteten indirekte fra Berlingske selv.
  - Vi synes jo det er lidt morsomt, at vi nu har kunnet købe for 35 millioner. Det er lidt, som om det er deres egne penge, vi har givet, siger bestyrelsesformand Arne Andersen, DSVP, i et interview til MediaWatch, hvor detaljer om handlen afsløres.
  Da Berlingskes tidligere ejer, Orkla, solgte alle aktiviteter i media-koncernen til Mecom i 2000, fik mediehuset i Esbjerg en anseelig sidegevinst: Nemlig en godtgørelse på 45 mio. kr. for at give afkald på forkøbsretten til Syddanske Medier, så Mecom kunne overtage halvdelen af ejerskabet i Syddanske.
  
  Drøm i opfyldelse
  Med sommerens handel gik en mangeårig drøm i opfyldelse for Den Sydvestjyske Venstrepresse. Den har drømt om at blive herre i eget avishus siden Vestkystens fusion med Berlingskes Jydske Tidende i 1990.
  Sammen med Syddanske Medier indgår Berlingskes fem sydøstjyske ugeaviser i handelen. De er købt for 55 mio. kr.
  
  Medie-udsalg
  Den samlede handel - til 90 mio. kr. - er den største enkelthandel i den britiske medie-koncerns store udsalg på verdensplan.
  Og sydvestjyderne har været gode til at forhandle prisen, ifølge interviewet i MediaWatch. Mecoms udspil lød på 150-160 mio. kr. Da trykkeriet i Vonsild og Dagbladet Ringkøbing-Skjern blev pillet ud af handelen, endte prisen på 90 mio. kr.
   
  Medieselskab stiftet i 1917 af en række Venstre-folk med det formål at drive liberale aviser. I 1991 fusionerede selskabets dagblad Vestkysten med Berlingske Mediasregionalavis Jydske Tidende og blev til dagbladet JydskeVestkysten.Ud over JydskeVestkysten og radiostationen Skala FM, udgiver selskabet omkring 20ugeaviser og driver desuden et ejendomsselskab, et grafisk bureau og etdistributionsselskab.DSVP samler fra 2014 hele medieforretningen i driftsselskabet Syddanske MedierA/S.Direktionen i det nye selskab udgøres af koncerndirektør Christian Lund Jepsen,chefredaktør og adm. direktør Peter Orry, økonomidirektør Peter Ringtved ogsalgsdirektør Henrik Damgaard Hansen.Bestyrelsesformand for det nye Syddanske Medier er advokat Arne Andersen.
  
  